জামিন পেলেন চিন্ময় কৃষ্ণ দাস, শর্ত কী কী?

ওয়েব ডেস্ক: অবশেষে জামিন পেলেন সন্ন্যাসী চিন্ময় কৃষ্ণ দাস (Chinmay Krishna Das)। বুধবার হাইকোর্টে বিচারপতি আতোয়ার রহমান খান ও আলী রেজার বেঞ্চ জামিন মঞ্জুর করে। বাংলাদেশের অশান্তির মাঝেই গত ২৫ নভেম্বর গ্রেফতার হয়েছিলেন সন্ন্যাসী চিন্ময় কৃষ্ণ দাস। তাঁর বিরুদ্ধে দেশদ্রোহীতার অভিযোগ আনা হয়েছিল। প্রতিবাদে গর্জে উঠেছিল ভারত। ৬ মাস জেলে থাকার পর অবশেষে তিনি মুক্তি পেলেন।

বুধবার বাংলাদেশের হাইকোর্টে চিন্ময়কৃষ্ণের জামিনের আবেদনের শুনানি ছিল। শুনানিতে হাইকোর্টে বিচারপতি আতোয়ার রহমান খান ও আলী রেজার বেঞ্চ জামিন মঞ্জুর করে। চিন্ময়কৃষ্ণের বিরুদ্ধে মামলা হয়েছিল চট্টগ্রামে। তাঁর বিরুদ্ধে বাংলাদেশের জাতীয় পতাকা অবমাননার অভিযোগ ছিল। দেশদ্রোহীতার অভিযোগে তাঁকে বাংলাদেশের পুলিশ গ্রেফতার করেছিল। তারপর থেকে একাধিক বার তাঁর জামিনের আবেদন খারিজ হয়ে গিয়েছিল হাইকোর্টে। আইনজীবীদের ভয় দেখানোর অভিযোগ উঠেছিল।